title: Sociedat de Lingüistica Aragonesa
text: La Sociedat de Lingüistica Aragonesa u SLA ye una asociación que s'adedica a la promoción de la llengua aragonesa a través de la investigación scientifica en lingüistica. Se fundó en el 2004.
  
  La motivación de la creación de la SLA ye l'ambición d'un treballo scientifico d'alta qualidat: se presenta como una alternativa al treballo del Consello de la Fabla Aragonesa (CFA) que, seguntes la SLA, presentaría grans mancanzas de rigor.
  
  La SLA elabora una codificación de l'aragonés, dita grafía SLA, que ye un modelo diferent de la grafía de Uesca promocionada per el Consello de la Fabla Aragonesa (CFA). La grafía SLA se preocupa de la connexión de l'aragonés con las normas de las atras llenguas romanicas, especialment del catalán y de l'occitano. Ye la base d'una posible estandardización futura de l'aragonés que tenería en cuento un conoiximiento serio de la dialectolochía aragonesa y que sería una alternativa al modelo d'"aragonés común" del CFA, estimau artificial per la SLA.
  
  La SLA edita la revista De Lingva Aragonensi con la voluntat d'amillorar y dinamizar las publicacions scientificas sobre l'aragonés.
  
  Tamé los lingüistas de la SLA participan regularment en quantos coloquios y revistas internacionals de lingüistica.
  
  El president de la SLA ye el editor Chusé Raúl Usón, a vicepresidenta ye Elena Chazal, o secretario ye Juan Carlos Bueno y a tresorera María Concepción Girón Angusto.
  
  Se veiga tamé
   Idioma aragonés: Codificación
   La grafía SLA
  
  Referencias
  
  Vinclos externos
   Pachina web de la SLA.
  
  Idioma aragonés
  Asociacions culturals d'Aragón